CELEX: 32015D1056
Language: fi
Date: 2015-06-30 00:00:00
Title: Komission täytäntöönpanopäätös (EU) 2015/1056, annettu 30 päivänä kesäkuuta 2015, tiettyjen Sveitsin Euroopan parlamentin ja neuvoston asetuksen (EY) N:o 549/2004 mukaisesti esittämiin kansallisiin tai toiminnallisia ilmatilan lohkoja koskeviin suunnitelmiin sisältyvien tavoitteiden yhteensopimattomuudesta toiselle viitejaksolle vahvistettujen unionin laajuisten suorituskykytavoitteiden kanssa sekä suosituksista kyseisten tavoitteiden tarkistamiseksi (tiedoksiannettu numerolla C(2015) 4407) (ETA:n kannalta merkityksellinen teksti)

2.7.2015   
            
            
               FI
            
            
               Euroopan unionin virallinen lehti
            
            
               L 171/18
            
         KOMISSION TÄYTÄNTÖÖNPANOPÄÄTÖS (EU) 2015/1056,
   annettu 30 päivänä kesäkuuta 2015,
   tiettyjen Sveitsin Euroopan parlamentin ja neuvoston asetuksen (EY) N:o 549/2004 mukaisesti esittämiin kansallisiin tai toiminnallisia ilmatilan lohkoja koskeviin suunnitelmiin sisältyvien tavoitteiden yhteensopimattomuudesta toiselle viitejaksolle vahvistettujen unionin laajuisten suorituskykytavoitteiden kanssa sekä suosituksista kyseisten tavoitteiden tarkistamiseksi
   
      
         (tiedoksiannettu numerolla C(2015) 4407)
      
   
   (Ainoastaan italian-, ranskan- ja saksankieliset tekstit ovat todistusvoimaiset)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan yhteisön ja Sveitsin valaliiton välisen sopimuksen lentoliikenteestä (1), jäljempänä ’sopimus’,
   ottaa huomioon yhtenäisen eurooppalaisen ilmatilan toteuttamisen edellytyksistä 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 549/2004 (puiteasetus) (2), sellaisena kuin se on sisällytetty sopimukseen, ja erityisesti sen 11 artiklan 3 kohdan c alakohdan,
   sekä katsoo seuraavaa:
   
               (1)
            
            
               Asetuksen (EY) N:o 549/2004, sellaisena kuin se on sisällytetty sopimukseen, mukaan jäsenvaltioiden ja Sveitsin on hyväksyttävä kansalliset tai toiminnallisia ilmatilan lohkoja koskevat suunnitelmat, mukaan luettuina sitovat kansalliset tavoitteet tai toiminnallisia ilmatilan lohkoja koskevat tavoitteet, ja varmistettava niiden yhteensopivuus unionin laajuisten suorituskykytavoitteiden kanssa. Mainitussa asetuksessa säädetään lisäksi, että komissio arvioi näiden tavoitteiden yhteensopivuuden käyttämällä asetuksen 11 artiklan 6 kohdan d alakohdassa tarkoitettuja arviointiperusteita ja että komissio voi päättää antaa suosituksia, jos se toteaa, etteivät tavoitteet ole arviointiperusteiden mukaisia. Tätä koskevat yksityiskohtaiset säännöt on vahvistettu komission täytäntöönpanoasetuksessa (EU) N:o 390/2013 (3).
            
         
               (2)
            
            
               Unionin laajuiset suorituskykytavoitteet suorituskyvyn kannalta keskeisillä osa-alueilla turvallisuus, ympäristö, kapasiteetti ja kustannustehokkuus vahvistettiin toiselle viitejaksolle (2015–2019) komission täytäntöönpanopäätöksellä 2014/132/EU (4).
            
         
               (3)
            
            
               Sveitsi esitti 30 päivänä kesäkuuta 2014 komissiolle suorituskykysuunnitelman, joka koski toiminnallista ilmatilan lohkoa, tässä tapauksessa Keski-Euroopan toiminnallista ilmatilan lohkoa, jäljempänä ’FABEC’. Komissio on tehnyt arviointinsa suorituskykysuunnitelmassa annettujen tietojen pohjalta.
            
         
               (4)
            
            
               Suorituskyvyn tarkastuselin, jonka tehtävänä on avustaa komissiota suorituskyvyn kehittämisjärjestelmän täytäntöönpanossa täytäntöönpanoasetuksen (EU) N:o 390/2013 3 artiklan mukaisesti, antoi komissiolle alustavan arviointikertomuksen 7 päivänä lokakuuta 2014 ja kertomuksen päivitetyn version 15 päivänä joulukuuta 2014. Komissio sai lisäksi suorituskyvyn tarkastuselimeltä raportit, jotka perustuvat kansallisilta valvontaviranomaisilta täytäntöönpanoasetuksen (EU) N:o 390/2013 18 artiklan 4 kohdan mukaisesti saatuihin tietoihin suorituskykysuunnitelmien ja -tavoitteiden seurannasta.
            
         
               (5)
            
            
               Kapasiteettiin liittyvällä suorituskyvyn keskeisellä osa-alueella tavoitteet, jotka Sveitsi on ilmoittanut FABEC-suorituskykysuunnitelmassa ilmaliikennevirtojen sääntelystä reitillä johtuvalle viivästykselle, on arvioitu täytäntöönpanoasetuksen (EU) N:o 390/2013 liitteessä IV olevassa 4 kohdassa vahvistetun periaatteen mukaisesti käyttämällä vastaavia verkon hallinnoijan laskemia ja verkon operaatiosuunnitelman (2014–2018/2019), jäljempänä ’verkon operaatiosuunnitelma’, viimeisimmässä kesäkuussa 2014 vahvistetussa versiossa esitettyjä toiminnallisten ilmatilan lohkojen kapasiteetin viitearvoja, jotka sovellettuina varmistavat unionin tasolla, että unionin laajuinen suorituskykytavoite saavutetaan. Kyseinen arviointi osoitti, että nämä tavoitteet eivät ole vastaavien viitearvojen mukaisia eivätkä näin ollen yhteensopivia asiaa koskevan unionin laajuisen suorituskykytavoitteen kanssa.
            
         
               (6)
            
            
               Kustannustehokkuuteen liittyvällä suorituskyvyn keskeisellä osa-alueella tavoitteet, jotka Sveitsi on ilmoittanut FABEC-suorituskykysuunnitelmassa reitinaikaisina määritettyinä yksikkökustannuksina, on arvioitu täytäntöönpanoasetuksen (EU) N:o 390/2013 liitteessä IV olevassa 5 kohdassa, luettuna yhdessä 1 kohdan kanssa, vahvistettujen periaatteiden mukaisesti ottaen huomioon reitinaikaisten määritettyjen yksikkökustannusten kehitys toisen viitejakson sekä ensimmäisen ja toisen viitejakson muodostaman kokonaisjakson (2012–2019) aikana, palveluyksiköiden määrä (liikenne-ennuste) ja reitinaikaisten määritettyjen yksikkökustannusten taso verrattuna jäsenvaltioihin, joilla on samankaltainen toiminta- ja talousympäristö. Kyseinen arviointi osoitti, että nämä tavoitteet eivät ole yhteensopivia unionin laajuisen suorituskykytavoitteen kanssa seuraavassa mainituista syistä.
            
         
               (7)
            
            
               Sveitsin tavoitteet perustuvat sen reitinaikaisten määritettyjen yksikkökustannusten suunniteltuun vähentämiseen toisen viitejakson aikana keskimäärin vain 1,0 prosentilla vuodessa. Tämä on huomattavasti vähemmän kuin unionin laajuiseksi tavoitteeksi toiselle viitejaksolle asetettu keskimääräisten reitinaikaisten määritettyjen yksikkökustannusten vähennys (– 3,3 prosenttia/vuosi). Suunnitellut reitinaikaiset määritetyt yksikkökustannukset eivät myöskään ensimmäisen ja toisen viitejakson muodostaman kokonaisjakson aikana vähene linjassa unionin laajuisen kehityksen kanssa (– 0,6 prosenttia v. – 1,7 prosenttia). Lisäksi vuoden 2019 tavoite perustuu vuoden 2019 suunniteltuihin reitinaikaisiin määritettyihin yksikkökustannuksiin, jotka ovat huomattavasti (+ 26,6 prosenttia) suuremmat kuin keskimääräiset reitinaikaiset määritetyt yksikkökustannukset jäsenvaltioissa, joilla on samankaltainen toiminta- ja talousympäristö kuin Sveitsissä, ja noin 41 prosenttia suuremmat kuin unionin laajuinen suorituskykytavoite vuonna 2019.
            
         
               (8)
            
            
               Tästä syystä on asianmukaista, että komissio antaa suosituksia toimenpiteistä, jotka Sveitsin on tarpeen toteuttaa sen varmistamiseksi, että sen kansallinen valvontaviranomainen ehdottaa tarkistettuja suorituskykytavoitteita, joissa otetaan huomioon tässä päätöksessä mainitut yhteensopimattomuudet. Asetuksen (EY) N:o 549/2004 ja täytäntöönpanoasetuksen (EU) N:o 390/2013 mukaan Sveitsin on sen jälkeen hyväksyttävä tarkistetut suorituskykytavoitteet ja ilmoitettava niistä komissiolle neljän kuukauden kuluessa tämän päätöksen tiedoksiantamisesta.
            
         
               (9)
            
            
               Yhteensopimattomuuksien korjaamiseksi kapasiteettiin liittyvällä suorituskyvyn keskeisellä osa-alueella olisi varmistettava, että tarkistetut suorituskykytavoitteet ovat vähintään verkon operaatiosuunnitelmassa esitettyjen toiminnallisten ilmatilan lohkojen kapasiteetin viitearvojen mukaisia. Suorituskykytavoitteita tarkistettaessa olisi otettava huomioon verkon operaatiosuunnitelmassa määritellyt korjaavat tai lieventävät toimenpiteet, joiden tarkoituksena on varmistaa asianmukaisten toiminnallisia ilmatilan lohkoja koskevien viitearvojen noudattaminen.
            
         
               (10)
            
            
               Jotta voidaan korjata yhteensopimattomuudet kustannustehokkuuteen liittyvällä suorituskyvyn keskeisellä osa-alueella, reitinaikaisina määritettyinä yksikkökustannuksina ilmaistuja Sveitsin kustannustehokkuuden suorituskykytavoitteita olisi tarkistettava alaspäin siten, että ne ovat linjassa keskimääräisten reitinaikaisten määritettyjen yksikkökustannusten vähennyksen kanssa unionin tasolla toisen viitejakson aikana ja ensimmäisen ja toisen viitejakson muodostaman kokonaisjakson aikana.
            
         
               (11)
            
            
               Lisäksi kustannustehokkuuden suorituskykytavoitteiden tarkistamisen yhteydessä olisi myös tarkistettava liikenne-ennusteita, joihin kyseiset tavoitteet perustuvat. Sveitsin toiselle viitejaksolle ennakoituja palveluyksiköitä olisi lisättävä ottaen huomioon vuonna 2014 todettu liikenteen kasvu.
            
         
               (12)
            
            
               Komissio on kuullut Sveitsiä tässä päätöksessä esitetyistä suosituksista täytäntöönpanoasetuksen (EU) N:o 390/2013 14 artiklan 3 kohdan ja sopimuksen 19 artiklan 2 kohdan mukaisesti.
            
         
               (13)
            
            
               Tässä päätöksessä säädetyt toimenpiteet ovat yhtenäisen ilmatilan komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Liitteessä luetellut Sveitsin asetuksen (EY) N:o 549/2004, sellaisena kuin se on sisällytetty sopimukseen, mukaisesti esittämään FABEC-suorituskykysuunnitelmaan sisältyvät tavoitteet, jotka koskevat suorituskyvyn kannalta keskeisiä osa-alueita kapasiteetti ja kustannustehokkuus, eivät ole yhteensopivia täytäntöönpanopäätöksessä 2014/132/EU toiselle viitejaksolle vahvistettujen unionin laajuisten suorituskykytavoitteiden kanssa.
   2 artikla
   Sveitsin olisi toteutettava FABEC:in osalta tarvittavat toimenpiteet varmistaakseen, että sen kansallinen valvontaviranomainen ehdottaa tarkistettuja suorituskykytavoitteita 3 ja 4 artiklan mukaisesti.
   3 artikla
   Sveitsin kapasiteettiin liittyvällä suorituskyvyn keskeisellä osa-alueella FABEC:in osalta esittämiä suorituskykytavoitteita olisi tarkistettava alaspäin. Kyseisten tavoitteiden olisi oltava vähintään verkon operaatiosuunnitelmassa esitettyjen vastaavien toiminnallisten ilmatilan lohkojen kapasiteetin viitearvojen mukaisia. Suorituskykytavoitteita tarkistettaessa olisi otettava huomioon verkon operaatiosuunnitelmassa määritellyt korjaavat tai lieventävät toimenpiteet, joiden tarkoituksena on varmistaa asianmukaisten toiminnallisia ilmatilan lohkoja koskevien viitearvojen noudattaminen.
   4 artikla
   Sveitsin kustannustehokkuuteen liittyvällä suorituskyvyn keskeisellä osa-alueella FABEC:in osalta esittämiä reitinaikaisina määritettyinä yksikkökustannuksina ilmaistuja suorituskykytavoitteita olisi tarkistettava alaspäin siten, että ne ovat linjassa keskimääräisten reitinaikaisten määritettyjen yksikkökustannusten vähennyksen kanssa unionin tasolla toisen viitejakson aikana ja ensimmäisen ja toisen viitejakson muodostaman kokonaisjakson aikana. Tämän alaspäin tarkistamisen yhteydessä olisi vähennettävä reitinaikaisia määritettyjä kustannuksia toiselle viitejaksolle sekä tarkistettava palveluyksikköinä ilmaistua liikenne-ennustetta.
   5 artikla
   Tämä päätös on osoitettu Sveitsin valaliitolle.
   
      Tehty Brysselissä 30 päivänä kesäkuuta 2015.
      
         
            Komission puolesta
         
         Violeta BULC
         
            Komission jäsen
         
      
   
   
      (1)  EUVL L 114, 30.4.2002, s. 73.
   
      (2)  EUVL L 96, 31.3.2004, s. 1.
   
      (3)  Komission täytäntöönpanoasetus (EU) N:o 390/2013, annettu 3 päivänä toukokuuta 2013, lennonvarmistuspalvelujen ja verkkotoimintojen suorituskyvyn kehittämisjärjestelmästä (EUVL L 128, 9.5.2013, s. 1).
   
      (4)  Komission täytäntöönpanopäätös 2014/132/EU, annettu 11 päivänä maaliskuuta 2014, ilmaliikenteen hallintaverkkoa koskevien unionin laajuisten suorituskykytavoitteiden ja varoituskynnysten vahvistamisesta toiselle viitejaksolle 2015–2019 (EUVL L 71, 12.3.2014, s. 20).
   
      LIITE
      
         Sveitsin asetuksen (EY) N:o 549/2004 mukaisesti esittämiin kansallisiin tai toiminnallisia ilmatilan lohkoja koskeviin suunnitelmiin sisältyvät kapasiteettiin ja kustannustehokkuuteen liittyvien suorituskyvyn keskeisten osa-alueiden suorituskykytavoitteet, joiden ei katsota olevan yhteensopivia toiselle viitejaksolle vahvistettujen unionin laajuisten suorituskykytavoitteiden kanssa
      
      KAPASITEETTIIN LIITTYVÄ SUORITUSKYVYN KESKEINEN OSA-ALUE
      Ilmaliikennevirtojen sääntelystä reitillä johtuva viivästys minuutteina lentoa kohti
      
                  JÄSENVALTIO
               
               
                  Toiminnallinen ilmatilan lohko (FAB)
               
               
                  Toiminnallisen ilmatilan lohkon reitin kapasiteettiin liittyvä tavoite
               
            
                  2015
               
               
                  2016
               
               
                  2017
               
               
                  2018
               
               
                  2019
               
            
                  
                     [Belgia/Luxemburg]
                  
               
               
                  FAB EC
               
               
                  0,48
               
               
                  0,49
               
               
                  0,48
               
               
                  0,47
               
               
                  Yhteensopiva (0,43)
               
            
                  
                     [Ranska]
                  
               
            
                  
                     [Saksa]
                  
               
            
                  
                     [Alankomaat]
                  
               
            
                  Sveitsi
               
            KUSTANNUSTEHOKKUUTEEN LIITTYVÄ SUORITUSKYVYN KESKEINEN OSA-ALUE
      Selitteet:
      
                  Tunnus
               
               
                  Kohta
               
               
                  Yksiköt
               
            
                  (A)
               
               
                  Reitinaikaiset määritetyt kustannukset yhteensä
               
               
                  (nimellismääräisinä ja kansallisessa valuutassa)
               
            
                  (B)
               
               
                  Inflaatioaste
               
               
                  (%)
               
            
                  (C)
               
               
                  Inflaatioindeksi
               
               
                  (100 = 2009)
               
            
                  (D)
               
               
                  Reitinaikaiset määritetyt kustannukset yhteensä
               
               
                  (vuoden 2009 reaalihintoina ja kansallisessa valuutassa)
               
            
                  (E)
               
               
                  Reitinaikaiset palveluyksiköt yhteensä
               
               
                  (lähi- ja lähestymisalueen palveluyksiköt)
               
            
                  (F)
               
               
                  Reitinaikainen määritetty yksikkökustannus
               
               
                  (vuoden 2009 reaalihintoina ja kansallisessa valuutassa)
               
            FAB EC
      
                  Maksuvyöhyke: Sveitsi – valuutta: CHF
               
            
                   
               
               
                  2015
               
               
                  2016
               
               
                  2017
               
               
                  2018
               
               
                  2019
               
            
                  (A)
               
               
                  155 368 493
               
               
                  156 819 377
               
               
                  158 799 337
               
               
                  159 144 368
               
               
                  160 894 397
               
            
                  (B)
               
               
                  0,5 %
               
               
                  1,0 %
               
               
                  1,0 %
               
               
                  1,0 %
               
               
                  1,0 %
               
            
                  (C)
               
               
                  100,8
               
               
                  101,8
               
               
                  102,8
               
               
                  103,9
               
               
                  104,9
               
            
                  (D)
               
               
                  154 139 443
               
               
                  154 038 465
               
               
                  154 438 925
               
               
                  153 242 061
               
               
                  153 393 253
               
            
                  (E)
               
               
                  1 418 755
               
               
                  1 428 660
               
               
                  1 440 060
               
               
                  1 454 424
               
               
                  1 470 383
               
            
                  
                     (F)
                  
               
               
                  
                     108,64
                  
               
               
                  
                     107,82
                  
               
               
                  
                     107,24
                  
               
               
                  
                     105,36
                  
               
               
                  
                     104,32